turjo4nis/wikipedia-bn-dump-20250701 huggingface dataset:
ভূত

প্রচলিত বিশ্বাস অনুযায়ী, ভূত, প্রেতাত্মা বা অশরীরী হল মৃত ব্যক্তির আত্মা যা জীবিত ব্যক্তিদের সামনে দৃশ্য, আকার গ্রহণ বা অন্য কোনো উপায়ে আত্মপ্রকাশ করতে সক্ষম। ভৌতিক অভিজ্ঞতার গল্প প্রায়শই শোনা যায়। এই সকল বিবরণীতে ভূতকে নানাভাবে বর্ণনা করা হয়েছে: কখন অদৃশ্য বা অস্বচ্ছ বায়বীয় আকারে, কখনও বা বাস্তবসম্মত সপ্রাণ মানুষ বা জীবের আকারে। প্রেতাত্মার সঙ্গে যোগাযোগ স্থাপন করে ভবিষ্যদ্বাণী করার বিদ্যাকে নেক্রোম্যান্সি বা কালো জাদু বলা হয়ে থাকে।

প্রাক-শিক্ষিত সংস্কৃতিগুলোর সর্বপ্রাণবাদ ও পুর্বপুরুষ পূজার মধ্যে ভূতের প্রথম বিবরণ পাওয়া যায়। সেযুগে কিছু নির্দিষ্ট ধর্মীয় প্রথা, অন্ত্যেষ্টিক্রিয়া, ভূত-তাড়ানো অনুষ্ঠান ও জাদু অনুষ্ঠান আয়োজিত হত মৃতের আত্মাকে তুষ্ট করার জন্য। প্রচলিত বর্ণনা অনুযায়ী, ভূতেরা একা থাকে, তারা নির্দিষ্ট কিছু স্থানে ঘুরে বেড়ায়, জীবদ্দশায় যেসকল বস্তু বা ব্যক্তির সঙ্গে তাদের সম্পর্ক ছিল সেগুলিকে বা তাদের তাড়া করে ফেরে। তবে ভূত বাহিনী, ভৌতিক ট্রেন, ভৌতিক জাহাজ এমনকি ভৌতিক জীবজন্তুর কথাও শোনা যায়।

মৃত্যুর মধ্য দিয়ে আত্মা দেহত্যাগ করে। জীবাত্মা অবিনশ্বর। তবে কখনো কখনো জীবিত মানুষের সামনে আকার ধারণ করে। এটি পূরাণভিত্তিক একটি আধিভৌতিক বা অতিলৌকিক জনবিশ্বাস। প্রেতাত্মা বলতে মৃত ব্যক্তির প্রেরিত আত্মাকে বোঝায় ।

সাধারণের বিশ্বাস কোনো ব্যক্তির যদি খুন বা অপমৃত্যু(যেমন: সড়ক দুর্ঘটনা, আত্মহত্যা ইত্যাদি) হয় তবে মৃত্যুর পরে তার হত্যার প্রতিশোধের জন্য প্রেতাত্মা প্রেরিত হয় । বিভিন্ন ধরনের বই ও প্রবন্ধ ও রয়েছে এ সম্পর্কে । এসব বই বা গল্প কে বলা হয় ভৌতিক বই বা ভৌতিক গল্প ।

বিভিন্ন ধর্ম ও সংস্কৃতিতে ভূতের অস্তিত্ব বিশ্বাস করা হয়।

রূপকার্থে ও বাস্তবতা অর্থে ভূত
রূপকার্থে ভূত-প্রেতদের বসবাস জন্য একটি স্থান রয়েছে সেটি হলো "প্রেতলোক" ও "প্রেতলোক" সেখানে একজন প্রেত -ভূতের রাজা রাজত্ব কায়েম করেন এবং তার নিজস্ব প্রেতমণি সাহায্য নিয়ে প্রেতলোকে রাজত্ব করে। বাস্তবতা অর্থে ভূত বলতে কিছুই নেই।

চিত্রশালা

তথ্যসূত্র

বহিঃসংযোগ 

ভূত
পরকাল
মারাঁ মের্সেন

মারাঁ মের্সেন () (সেপ্টেম্বর ৮, ১৫৮৮ - সেপ্টেম্বর ১, ১৬৪৮) একজন ফরাসি ধর্মযাজক, দার্শনিক, গণিতবিদ ও সঙ্গীতজ্ঞ।
আধুনিক যুগে এসে তিনি মের্সেন মৌলিক সংখ্যার জন্য বিখ্যাত। এগুলি কম্পিউটার প্রকৌশল এবং তথ্যগুপ্তিবিদ্যাতে ব্যাপকভাবে ব্যবহৃত হয়। কিছু  পূর্ণসংখ্যা n এর জন্য মের্সেন মৌলিক সংখ্যাকে সাধারণত  Mn = 2n - 1 আকারে লেখা হয়। গিটার, পিয়ানো প্রভৃতি বাদ্যযন্ত্রে যে তার (স্ট্রিং) থাকে সেই তার থেকে উৎপন্ন কম্পন যে সুরের ঐকতান সৃষ্টি করে তা নিয়ে গবেষণা করে মের্সেন একটি সূত্রের তৈরি করেছিলেন। সঙ্গীত তত্ত্বে তার মৌলিক কাজ, হারমোনি ইউনিভার্সেল (Harmonie universelle) এর জন্য তাকে "ধ্বনিবিজ্ঞানের জনক" বলা হয়।

পাদটীকা 

ফরাসি গণিতবিদ
১৫৮৮-এ জন্ম
১৬৪৮-এ মৃত্যু
ফরাসি দার্শনিক
ফরাসি সঙ্গীতজ্ঞ
জাদু বর্গ

n পর্যায়ের জাদু বর্গ হল, একটি বর্গাকারে সাজানো n² সংখ্যক পূর্ণ সংখ্যার,(সাধারনতঃ ভিন্ন ভিন্ন) সমাবেশ যেন, প্রত্যেক সারি,স্তম্ভ এবং কর্ণ বরাবর সংখ্যাগুলির যোগফল একই হয়। একটি সাধারণ জাদু বর্গে 1 থেকে n² পর্যন্ত পূর্ণ সংখ্যাগুলি থাকে।

n≥ 1 পর্যায় বিশিষ্ট সকল সাধারণ জাদুবর্গের অস্তিত্ব রয়েছে, তবে 2 পর্যায়ের জাদুবর্গের অস্তিত্ব নেই। 1 পর্যায়ের জাদু বর্গ নগণ্য(ইংরেজি trivial)-এর একটি মাত্র ঘর রয়েছে। ক্ষুদ্রতম অনগণ্য জাদু বর্গ নিচে দেখানো হল। এর পর্যায় 3।

প্রত্যেক সারি, স্তম্ভ এবং কর্ণ বরাবর ধ্রুবক সমষ্টিকে জাদু ধ্রুবক(ইংরেজি magic constant),M বলা হয়। সাধারণ জাদু বর্গের জাদু ধ্রুবকের মান শুধুমাত্র nএর উপর নির্ভর করে।

মধ্যম সংখ্যাটি নিম্নরূপ,

n = 3, 4, 5, …, পর্যায়ের জাদু বর্গের জন্য জাদু ধ্রুবকের মান যথাক্রমে,
15, 34, 65, 111, 175, 260, …

এর ধরন
জাদু বর্গ বিভিন্ন রকম হতে পারে।এর মধ্যে প্রধান ভাগ গুলো হলঃ

1.(2n-1)*(2n-1)

2.4n*4n

3.(4n+2)*(4n+2)

1.(2n-1)*(2n-1)

জাদু বর্গ এর সবচে সহজ ধরন হল (2n-1)*(2n-1) জাদুবর্গ।এ ক্ষেত্রে প্রথমে বর্গটির যে কোন সারির মধ্যের ঘরে ১ লিখতে হবে।এর পর উপরে এক ঘর এবং ডানে
এক ঘর গিয়ে ২ লিখতে হবে।যে ঘরে নাম্বার বসবে সেই ঘরে আগে থেকেই যদি অন্য নাম্বার লিখা থাকে তবে সর্বশেষ যে ঘরে নাম্বার লিখা হয়েছে ঠিক তার নিচের ঘরে পরের নাম্বার লিখে আগের মত করে আবার নাম্বার বসানো শুরু করতে হবে।এভাবে লিখতে থাকলে জাদুবর্গ টি সম্পূর্ণ হবে।
তবে মনে রাখতে হবে জাদুবর্গ বানানর সময় একে 3D তলে এটি গোলক কল্পনা করতে হবে।অর্থাৎ যদি উপরের সারিতে শেষ নাম্বার টি বসে তবে নিছের ঘরে কলাম্ বরাবর এক ঘর ডানে পরের নাম্বার বসবে।...

তথ্যসূত্র

ম্যাট্রিক্স
ফাইল ট্রান্সফার প্রোটোকল

ফাইল ট্রান্সফার প্রোটোকল (ইং: File Transfer Protocol) হলো একটি স্ট্যান্ডার্ড যোগাযোগ প্রোটোকল যা কম্পিউটার নেটওয়ার্কে একটি সার্ভার থেকে ক্লায়েন্ট কম্পিউটারে ফাইল স্থানান্তরের জন্য ব্যবহৃত হয়। ক্লায়েন্ট এবং সার্ভারের মধ্যে পৃথক নিয়ন্ত্রণ এবং ডেটা সংযোগ ব্যবহার করে একটি ক্লায়েন্ট-সার্ভার মডেল আর্কিটেকচারের উপর এফটিপি নির্মিত হয়। এফটিপি ব্যবহারকারীরা একটি স্পষ্ট-পাঠ্য সাইন-ইন প্রোটোকল দিয়ে নিজেদের প্রমাণ করতে পারে, সাধারণত ব্যবহারকারীর নাম এবং পাসওয়ার্ড আকারে, তবে সার্ভারটি অনুমতি দেওয়ার জন্য কনফিগার করা হলে বেনামে সংযোগ করতে পারে। নিরাপদ ট্রান্সমিশনের জন্য যা ব্যবহারকারীর নাম এবং পাসওয়ার্ড সুরক্ষিত করে এবং বিষয়বস্তু এনক্রিপ্ট করে, এফটিপি প্রায়শই এসএসএল/টিএলএস (এফটিপিএস) দিয়ে সুরক্ষিত থাকে বা এসএসএইচ ফাইল ট্রান্সফার প্রোটোকল (এসএফটিপি) দিয়ে প্রতিস্থাপিত হয়। 

প্রথম এফটিপি ক্লায়েন্ট অ্যাপ্লিকেশনগুলি অপারেটিং সিস্টেমের গ্রাফিকাল ব্যবহারকারী ইন্টারফেস হওয়ার আগে তৈরি করা কমান্ড-লাইন প্রোগ্রাম ছিল, এবং এখনও বেশিরভাগ উইন্ডোজ, ইউনিক্স এবং লিনাক্স অপারেটিং সিস্টেমের সাথে পাঠানো হয়।

জানুয়ারী ২০২১ সালে এফটিপি প্রোটোকলের জন্য সমর্থন গুগল ক্রোমে নিষ্ক্রিয় করা হয় (সংস্করণ ৮৮ হিসাবে), এবং ফায়ারফক্সে অক্ষম করা হয় (সংস্করণ ৮৮.০ হিসাবে)। জুলাই ২০২১ সালে ফায়ারফক্স ৯০ এফটিপি পুরোপুরি বাদ দেয়।

এফটিপি সার্ভারের ইতিহাস

ফাইল ট্রান্সফার প্রোটোকলের মূল স্পেসিফিকেশনটি অভয় ভূষণ দ্বারা লিখিত হয়েছিল এবং ১৬ এপ্রিল ১৯৭১ তারিখে RFC 114 হিসাবে প্রকাশিত হয়। ১৯৮০ সাল পর্যন্ত, FTP NCP (TCP/IP-এর পূর্বসূরি) এর উপর কাজ করত। পরবর্তীতে এই প্রোটোকলটি TCP/IP সংস্করণে প্রতিস্থাপিত হয়, যা RFC 765 (জুন ১৯৮০) এবং RFC 959 (অক্টোবর ১৯৮৫) দ্বারা নির্ধারিত হয় এবং এটি বর্তমানে ব্যবহৃত স্পেসিফিকেশন। কিছু প্রস্তাবিত স্ট্যান্ডার্ড RFC 959-কে সংশোধন করেছে, যেমন RFC 1579 (ফেব্রুয়ারি ১৯৯৪) যা Firewall-Friendly FTP (প্যাসিভ মোড) সক্ষম করে, RFC 2228 (জুন ১৯৯৭) যা নিরাপত্তা এক্সটেনশন প্রস্তাব করে, এবং RFC 2428 (সেপ্টেম্বর ১৯৯৮) যা IPv6 সমর্থন যোগ করে এবং একটি নতুন ধরনের প্যাসিভ মোড সংজ্ঞায়িত করে।

যোগাযোগ এবং ডেটা স্থানান্তর 

এফটিপি সক্রিয় বা নিষ্ক্রিয় মোডে চলতে পারে, যা ডেটা সংযোগ কীভাবে প্রতিষ্ঠিত হয় তা নির্ধারণ করে।

তথ্যসূত্র

আরো পড়ুন
 IANA FTP Commands and Extensions registry – The official registry of FTP Commands and Extensions

কম্পিউটার বিজ্ঞান
অ্যাপ্লিকেশন লেয়ার প্রোটোকল
ফাইল আদান প্রদান
ইন্টারনেটের ইতিহাস
ইন্টারনেট মান
ইউনিক্স নেটওয়ার্ক সম্পর্কিত সফটওয়্যার
১৯৭১-এ কম্পিউটার-সম্পর্কিত প্রবর্তন
ফার্মিয়ন

কণা পদার্থবিজ্ঞানে, ফার্মিয়ন হলো ১/২ এর বিজোড় গুণিতক (যেমনঃ ১/২,৩/২) স্পিন বিশিষ্ট একধরনের মৌলিক কণিকা যারা ফার্মি–ডিরাক পরিসংখ্যান মেনে চলে। এই কণিকা পলির বর্জন নীতি মেনে চলে । প্রখ্যাত ইতালীয় তাত্ত্বিক পদার্থবিজ্ঞানী এনরিকো ফার্মির নামানুসারে এই কণিকার নামকরণ করেন ইংরেজ পদার্থবিজ্ঞানী এনরিকো ফার্মি  এক শক্তিস্তরে দুটির বেশি ফার্মিয়ন একসঙ্গে থাকতে পারেনা, যা বোসনদের পক্ষে সম্ভব। এদের দ্বারা বস্তু গঠিত হয়।

প্রাথমিক কণাসমূহ 
স্ট্যান্ডার্ড মডেল দুই ধরনের ফার্মিয়ন রয়েছে: কোয়ার্ক এবং লেপটন।  সব মিলিয়ে, আদর্শ মডেলে ২৪ টি পৃথক ফার্মিয়ন রয়েছে। এগুলোর মধ্যে প্রত্যেকের সাথে সম্পর্কিত এন্টি পার্টিকেল সহ ছয়টি ফার্মিয়ন কণিকাদের মাঝে তিন প্রজন্মের কণিকা রয়েছে, যারা লেপটন ও কোয়ার্ক এই দুই শ্রেণীতে বিভক্ত। ১২ টি ফার্মিয়ন কণার ৬ টি লেপটন এবং ৬ টি কোয়ার্ক। কোয়ার্কগুলি হল- আপ, ডাউন, টপ, বটম, চার্ম এবং স্ট্রেঞ্জ কোয়ার্ক। লেপটনগুলি হল ইলেকট্রন, মিউয়ন, টাউ ও এই তিন কণিকার তিনটি নিউট্রিনো। ইলেকট্রন, ইলেকট্রন নিউট্রিনো,আপ কোয়ার্ক ও ডাউন কোয়ার্ক প্রথম প্রজমের ফার্মিয়ন কণিকা। মিউওন, মিউওন নিউট্রিনো,চার্ম ও স্ট্রেঞ্জ কোয়ার্ক দ্বিতীয় প্রজমের ফার্মিয়ন কণিকা। টাউ, টাউ নিউট্রিনো,টপ ও বটম কোয়ার্ক তৃতীয় প্রজমের ফার্মিয়ন কণিকা।

গাণিতিকভাবে, ফার্মিয়নগুলো তিন ধরনের:

ওয়েল ফার্মিয়ন (ভরবিহীন),
ডিরাক ফার্মিয়ন (বিশাল), এবং
মাজোরানা ফার্মিয়ন (প্রত্যেকটি নিজেই তার প্রতি কণা)।

যৌগিক ফার্মিয়ন 
যৌগিক কণাগুলো (যেমন- হ্যাড্রন, নিউক্লিয়াস, অণু) তাদের গঠনের উপর ভিত্তি করে দুইভাগে ভাগ করা যেতে পারে, ফার্মিওনিক বা বোসনিক। পরিসংখ্যান ব্যবহার করে দেখানো যায়, বিজোড় সংখ্যক ফার্মিওন কণা দ্বারা গঠিত যৌগিক কণার ধর্ম ফার্মিওন এর মতো হয় এবং এর স্পিনও ১/২ এর বিজোড় গুণিতক হয়।

উদাহরণস্বরূপ বলা যায় -

 ব্যরিয়ন কণা, যা তিনটি কোয়ার্ক কণার সমন্বয়ে গঠিত। 
 কার্বন-১৩ পরমাণুর নিউক্লিয়াস, কেননা তাতে ছয়টি প্রোটন ও সাতটি নিউট্রন রয়েছে ফলে তা একটি ফার্মিয়ন।

তথ্যসূত্র 

পদার্থবিজ্ঞান
ফার্মিয়ন
কোয়ান্টাম ক্ষেত্র তত্ত্ব
ফার্মা সংখ্যা

ফার্মা সংখ্যা(ইংরেজি Fermat Number) হল বিশেষ এক ধরনের স্বাভাবিক সংখ্যা যাদেরকে নিম্নলিখিত রূপে প্রকাশ করা যায়,

এখানে, n একটি অঋণাত্মক পূর্ণ সংখ্যা।

পিয়েরে দ্য ফার্মার নামানুসারে এই সংখ্যার নামকরণ করা হয়েছে।

প্রথম ৮টি ফার্মা সংখ্যা হল,
F0 = 21 + 1 = 3
F1 = 22 + 1 = 5
F2 = 24 + 1 = 17
F3 = 28 + 1 = 257
F4 = 216 + 1 = 65537
F5 = 232 + 1 = 4294967297 = 641 × 6700417
F6 = 264 + 1 = 18446744073709551617 = 274177 × 67280421310721
F7 = 2128 + 1 = 340282366920938463463374607431768211457 = 59649589127497217 × 5704689200685129054721

শুধু মাত্র প্রথম ১২টি ফার্মা সংখ্যাকে সম্পূর্ণ উৎপাদক করা সম্ভব হয়েছে। আগ্রহী পাঠক ফার্মা সংখ্যার মৌলিক উৎপাদক দেখতে পারেন।

2n + 1 আকৃতির সকল মৌলিক সংখ্যা হল ফার্মা সংখ্যা। এদেরকে ফার্মা মৌলিক সংখ্যা বলা হয়। F0,...,F4 হল মানুষের জানা ৫টি ফার্মা মৌলিক সংখ্যা।

সংখ্যা
গঠনযোগ্য বহুভুজ
পূর্ণ সংখ্যার ধারা
রাজধানী উন্নয়ন কর্তৃপক্ষ

রাজধানী উন্নয়ন কর্তৃপক্ষ বা রাজউক বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজধানী ঢাকার উন্নয়ন প্রকল্পসমূহের পরিকল্পনা ও বাস্তবায়ন করে থাকে। এর পূর্বনাম ছিল ঢাকা ইমপ্রুভমেন্ট ট্রাস্ট (ডিআইটি)।

ইতিহাস 
দ্য টাউন ইম্প্রুভমেন্ট অ্যাক্ট, ১৯৫৩ এর আওতায় ১৯৫৬ সালে ঢাকা, নারায়নগঞ্জ এবং এর আশপাশের অঞ্চলে উন্নয়ন কাঠামো সংশোধন, পরিবর্তন ও পরিবর্ধনের ক্ষমতা নিয়ে গঠিত হয় ঢাকা ইম্প্রুভমেন্ট ট্রাস্ট (ডিআইটি)। প্রতিষ্ঠাকালীন সময়ে ডিআইটির বোর্ড অভ ট্রাস্টিজ এর সদস্য ছিলেন ১৩ জন। ১৯৫৯ সালে ডিআইটি ৫৭০ বর্গকিলোমিটার এলাকা নিয়ে উন্নয়নের প্রথম মাস্টারপ্ল্যান প্রণয়ন করে; পরবর্তীতে অধিকৃত এলাকা ৮৩০ বর্গ কিলোমিটারে উন্নীত হয়। বাংলাদেশ স্বাধীনের পর ঢাকা, নারায়ণগঞ্জ এবং আশপাশের এলাকা নগরায়নের দিকে অতিমাত্রায় ঝুঁকে গেলে বিদ্যমান আইনে সংশোধনের প্রয়োজন পড়ে। তারই পরিপ্রেক্ষিতে সরকার দ্য টাউন ইম্প্রুভমেন্ট অ্যাক্ট, ১৯৮৭ জারি করে এবং বিদ্যমান ট্রাস্টকে একটি কর্তৃপক্ষে রূপদান করে। নতুন করে এর নামকরণ করা হয় রাজধানী উন্নয়ন কর্তৃপক্ষ (রাজউক)। এই আইনের অধীনে রাজউকের অধিকৃত এলাকার পরিমাণ বাড়িয়ে ১৯৯১ সালে ১৫২৮ বর্গ কিলোমিটার করা হয়। ১৯৯৫ সালে ২০ বছরের জন্য ঢাকা মেট্রোপলিটন ডেভেলপমেন্ট প্ল্যান (ড্যাপ) প্রণয়ন করে রাজউক। পরবর্তীতে এর মেয়াদ আরো ২০ বছর বাড়িয়ে ২০৩৫ সাল পর্যন্ত উন্নীত করা হয়। যদিও ২০২০ সালে গাজীপুর উন্নয়ন কর্তৃপক্ষ প্রতিষ্ঠার ফলে রাজউকের সীমানা ৪৩৪ বর্গকিলোমিটার কমে ১০৯৪ বর্গকিলোমিটার হয়েছে।

কার্যক্রম
এটি ঢাকা শহরে বিল্ডিং কোড লঙ্ঘনের বিরুদ্ধে অভিযান চালায় । অবৈধ উন্নয়নের পুলিশিং সীমিত হওয়ায় এটি চ্যালেঞ্জিং। সংস্থাটি শহরের জমি থেকে রাজস্ব আয় করার কথা যা অনেকে এর কৌশলগত এবং পরিকল্পনার কার্যকারিতার সাথে দ্বন্দ্ব বোধ করে।

রাজউক প্রকল্প
 উত্তরা এপার্টমেন্ট প্রকল্প
 পূর্বাচল নতুন শহর প্রকল্প
 ঝিলমিল আবাসিক প্রকল্প
 আরবান রেজিলিয়েন্স প্রজেক্ট

তথ্যসূত্র

রাজউক
১৯৮৭-এ বাংলাদেশে প্রতিষ্ঠিত
ঢাকার সরকার
ঢাকা ভিত্তিক সংগঠন
বাংলাদেশের সরকারি সংস্থা
বাংলাদেশের নগর উন্নয়ন কর্তৃপক্ষ
১৯৮৭-এ প্রতিষ্ঠিত সরকারি সংস্থা
১৯৫৬-এ পূর্ব পাকিস্তানে প্রতিষ্ঠিত
নিখুঁত ঘনবস্তু

নিখুঁত ঘনবস্তু(ইংরেজি Perfect cuboid) হল একধরনের অয়লার ইঁট(ইংরেজি Euler brick), যার কর্ণ একটি পূর্ণ সংখ্যা।

অন্য কথায়, অয়লার ইঁট এ উল্লেখিত ডায়োফন্টাইন সমীকরণ এ নিচের সমীকরণটি যোগ করতে হবে।

নিখুঁত ঘনবস্তু সম্পর্কে কিছু আকর্ষণীয় তথ্যঃ

 2টি ধার অবশ্যই জোড় এবং 1টি অবশ্যই বিজোড়।(primitive নিখুঁত ঘনবস্তুর ক্ষেত্রে)
 একটি ধার 4 দ্বারা এবং অপর একটি 16 দ্বারা বিভাজ্য।
 একটি ধার 3 দ্বারা এবং অপর একটি 9 দ্বারা বিভাজ্য।
 একটি ধার 5 দ্বারা বিভাজ্য।
 একটি ধার 11 দ্বারা বিভাজ্য।

২০০৫ সাল পর্যন্ত নিখুঁত ঘনবস্তুর কোনো অস্তিত্ব পাওয়া যায়নি এবং এর অস্তিত্বহীনতার পক্ষে কোনো প্রমাণ পাওয়া যায়নি। আধুনিক গণনাযন্ত্র ব্যবহার করে জানা গেছে যে, নিখুঁত ঘনবস্তুর ক্ষুদ্রতম ধারের ন্যূনতম দৈর্ঘ্য 4.3 বিলিয়ন। একটি কর্ণ এবং দুইটি পার্শ্বকর্ণের (তিনটির মধ্যে)ক্ষেত্রে সমাধান পাওয়া গেছে। যেমনঃ

(a,b,c) = (672,153,104)

সবগুলো কর্ণ এবং তিনটির মধ্যে দুইটি ধার এর ক্ষেত্রেও সমাধান পাওয়া গেছে।

জ্যামিতি

en:Euler brick#Perfect cuboid
অয়লার ইট

অয়লার ইট (Euler brick) হল বিশেষ এক ধরনের ঘনবস্তু যার ধার এবং পার্শ্বকর্ণ গুলো পূর্ণ সংখ্যা। বিখ্যাত গণিতবিদ লিওনার্দ অয়লার এর নামানুসারে এর নামকরণ করা হয়। প্রাথমিক(primitive) অয়লার ইট এর ধারগুলো সহ মৌলিক ।

অন্য কথায়, অয়লার ইট হল নিম্নলিখিত ডায়োফন্টাইন সমীকরণ ব্যবস্থার সমাধান।

ক্ষুদ্রতম অয়লার ইটের ধারগুলো হচ্ছে,

(a,b,c) = (240, 117, 44) 

এবং পার্শ্বকর্ণগুলো হলো:
267, 244, এবং 125

পল হ্যালকি(Paul Halcke) ১৭১৯ সালে এটি আবিষ্কার করেন।

অয়লার এই সমস্যার অন্ততঃ দুইটি পরামিতিক(ইংরেজি parametric) সমাধান খুঁজে পেয়েছিলেন।

তথ্যসূত্র 

সমীকরণ
ডায়োফ্যান্টাইন সমীকরণ
পিথাগোরাসের উপপাদ্য
বঙ্গবন্ধু চত্বর স্মৃতিস্তম্ভ

বঙ্গবন্ধু চত্বর স্মৃতিস্তম্ভ ঢাকার বঙ্গবন্ধু এভিনিউতে অবস্থিত, স্বাধীন বাংলাদেশের স্থপতি শেখ মুজিবুর রহমান-এর একটি স্মারক ভাস্কর্য। মার্চ ৪, ২০০০ সালে তৎকালীন প্রধানমন্ত্রী শেখ হাসিনা এর ফলক উন্মোচন করেন। স্থানটি গুলিস্তানের মোড় হিসেবে পরিচিত।

তথ্যসূত্র

ঢাকা জেলার দর্শনীয় স্থান
শেখ মুজিবুর রহমানের স্মারক
ধ্রুবমাতা (তারামণ্ডল)

ধ্রুবমাতা মণ্ডল বা অ্যান্ড্রোমিডা (; আইপিএ: /ænˈdrɒmədə/;  = পুরুষ জাতির অভিভাবক) আধুনিক ৮৮টি তারামণ্ডলের একটি। গ্রিক পুরাণের জনপ্রিয় চরিত্র রাজকুমারী অ্যান্ড্রোমিডার নামানুসারে এর ইংরেজি নামকরণ করা হয়েছে। উত্তর আকাশে পক্ষীরাজ মণ্ডলের নিকটে এই তারামণ্ডলটি অবস্থিত। অ্যানড্রোমিডা ছায়াপথ ধারণ করার জন্য এর গুরুত্ব সবচেয়ে বেশি। ইংরেজিতে একে মাঝে মাঝেই "দ্য চেইন্‌ড মেইডেন" তথা শৃঙ্খলিত রাজকুমারী বলা হয়ে থাকে।

এই তারামণ্ডলের সাথে সংশ্লিষ্ট তথা এর মধ্যে অবস্থিত চীনা তারামণ্ডলগুলো হচ্ছে উড়ন্ত সর্প (螣蛇), খ-গোলকীয় স্থিরত্ব (天廄), দেয়াল (壁), পা (奎), দক্ষিণাঞ্চলীয় সামরিক দরজা (南軍門) এবং স্বর্গের মহান সেনানায়ক (天大将軍)।

বৈশিষ্ট্য ও গড়ন 
পেগাসাস বর্গের উত্তর-পূর্ব কোণে অবস্থিত তারাটির নাম উত্তর ভাদ্রপদ (Alpheratz Sirrah) যা এই তারামণ্ডলের প্রথম তারা। এই মণ্ডলকে চিনতে হলে তাই প্রথমে পেগাসাস বর্গকে চিনতে হবে। উত্তর ভাদ্রপদের সাথে উত্তর-পূর্ব দিকে একই সরলরেখায় আরও তিনটি অপেক্ষাকৃত উজ্জ্বল তারা দেখা যায়। এই চারটি তারার মাধ্যমে কল্পিত সরলরেখাই অ্যান্ড্রোমিডার শরীর। এই তারা চারটির প্রথমটি অ্যানড্রোমিডার মাথা এবং দ্বিতীয় তারাটি তার বক্ষ। দ্বিতীয় তারাটির নাম ডেল্টা-অ্যানড্রোমিডি যার দক্ষিণে এপসাইলন-অ্যান্ড্রোমিডি তারাটি অবস্থিত। এই রেখা থেকে উত্তর ও দক্ষিণ দিকে কয়েকটি তারা এক সারিতে দেখা যায় যার মাধ্যমে রাজকুমারীর হাত গঠিত হয়। হাতের শেষ প্রান্তের ছোট ছোট তারাগুলো শিকল গঠন করে যা দিয়ে তাকে বেঁধে রাখা হয়েছে। সরলরেখার তৃতীয় তারাটির নাম মচ্ছ (বিটা-অ্যানড্রোমিডি, মিরাখ) যা অ্যানড্রোমিডার উত্তর মেরু এবং শরীর গঠনকারী একটি তারা। এই তারা থেকে উত্তর দিকের দ্বিতীয় তারাটির পাশেই বিখ্যাত কুণ্ডলাকার ছায়াপথ এম ৩১ অবস্থিত যাকে নীহারিকা রাণী বা স্তবক রাণী বলা হয়। সরলরেখায় অবস্থিত শেষ তারাটির নাম সুনীতি (গামা-অ্যানড্রোমিডি, Almach)। উল্লেখ্য এই মণ্ডলে অবস্থিত এপসাইলন-অ্যানড্রোমিডি নামক তারাটি প্রতি সেকেন্ডে ৫১.৫ মাইল বেগে সূর্যের দিকে এগিয়ে আসছে। আকাশ পরিষ্কার থাকলে এই মণ্ডলের এম৩১ ছায়াপথকে খালি চোখে এক টুকরো পেঁজা তুলার মত দেখায়।

আরও দেখুন 
 ধ্রুবমাতা মণ্ডলের তারাসমূহের তালিকা

তথ্যসূত্র

বহিঃসংযোগ 

 The Deep Photographic Guide to the Constellations: Andromeda
 Star Tales – Andromeda
 Andromeda Constellation at Constellation Guide

 
তারামণ্ডল
টলেমির তালিকাভুক্ত তারামণ্ডল
উত্তরাঞ্চলের তারামণ্ডল
টলেমি কর্তৃক তালিকাভুক্ত তারামণ্ডল
দোয়েল চত্বর

দোয়েল চত্বর ঢাকার শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর অন্যতম। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা বাংলাদেশের ইতিহাসকে সমৃদ্ধ করে।

অবস্থান 
দোয়েল চত্বর ঢাকা বিশ্ববিদ্যালয় এলাকার ভিতরে কার্জন হলের সামনে অবস্থিত। বাংলাদেশের জাতীয় পাখি দোয়েলের একটি স্মারক ভাস্কর্য। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা দেশের ইতিহাসকে সমৃদ্ধ করে। শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর মধ্যে একটি হচ্ছে দোয়েল চত্বর।

বাহারি পণ্যের পসরা 
লোক ও কারুশিল্পীরা দোয়েল চত্বর এলাকায় প্রায় ৪০টি মৃৎশিল্পের দোকানসহ মোট ৫০টি বাঁশ, বেত ও কাঠের হস্তশিল্পের দোকানে নানা বাহারি পণ্যের পসরা নিয়ে বসে। এখানে পাওয়া যায়, মাটির তৈরি বিভিন্ন তৈজসপত্র, ছোট-বড় বিভিন্ন আকারের হাঁড়ি-পাতিল, কলস, সরা, ফুলদানি, বাহারি খেলনা, মাটির সানকি, কাপ-পিরিচ, জগ, থালা, বাটি, পোড়ামাটির ভাস্কর্য, মাটির তৈরি ফলমূল, অলঙ্কার, বৈশাখী চুড়ি, বেত ও কাঠের শোপিস, পাটের শিকা, পুতুল, হ্যান্ডপার্স, সাইডব্যাগ, হোগলা পাতা ও নারিকেলের খোসার তৈরি নানা ধরনের শোপিস। 

এছাড়াও নকশী করা তালপাতার পাখা, বাঁশের বাঁশি, কুলো, ডালা, পাখি, নৌকা, একতারা, ডুগডুগি, ঢোল, মাথার মাথাল, সাপের বীণ, পুঁতির মালা, কুড়েঘর ও  গ্রাম্য চিত্রকর্মসহ হাজারও বাংলাদেশি ঐতিহ্যবাহী পণ্য রয়েছে। দোয়েল চত্বরের এই রমরমা কারুশিল্প ও মৃৎশিল্প  ব্যবসা বাংলাদেশের শিল্পকে বাঁচিয়ে তুলতে সক্ষম

চিত্রশালা

আরও দেখুন
 শাপলা চত্বর

তথ্যসূত্র

বহিঃসংযোগ

ঢাকা জেলার দর্শনীয় স্থান
ঢাকার ভবন ও স্থাপনা
বাংলাদেশের চত্বর
ঢাকার বহিরঙ্গন ভাস্কর্য
অ্যাংস্ট্রম একক

অ্যাংস্ট্রম  (  ;   ) বা ångström   মিটার সমান দৈর্ঘ্যের একটি মেট্রিক একক; অর্থাৎ, এক মিটারের এক দশ-বিলিয়নতম (মার্কিন), এক সেন্টিমিটারের একশো-মিলিয়নতম, ০.১ ন্যানোমিটার বা ১০০ পিকোমিটার। এর প্রতীক হল Å, সুইডিশ বর্ণমালার একটি অক্ষর। এককটির নামকরণ করা হয়েছে সুইডিশ পদার্থবিদ অ্যান্ডার্স জোনাস অ্যাংস্ট্রোম (১৮১৪-১৮৭৪) এর নামে। 
দৈর্ঘ্যের অত্যন্ত ক্ষুদ্র একটি একক হচ্ছে অ্যাংস্ট্রম। আলোর তরঙ্গদৈর্ঘ্য, অণু-পরমাণুর মধ্যকার দূরত্ব বা ব্যাস, ক্রিস্টাল বা স্ফটিকের তলগুলোর মধ্যকার দূরত্ব, কোষের বিভিন্ন পরিমাপ, ইত্যাদি ক্ষেত্রে দৈর্ঘ্য প্রকাশের জন্য অ্যাংস্ট্রম একক ব্যবহার করা হয়। যেমন আমরা বলি, বেগুনী আলোর তরঙ্গদৈর্ঘ্য ৪,০০০ অ্যাংস্ট্রম। সুইডেনের বিজ্ঞানী অ্যান্ডার্স জোনাস অ্যাংস্ট্রমের (Anders Jonas Ångström) নামানুসারে অ্যাংস্ট্রম এককের নামটি এসেছে। বিকিরণ বিশ্লেষণে বর্ণালিবীক্ষণ যন্ত্র বা স্পেকট্রোস্কোপ ব্যবহারের পথিকৃৎ ছিলেন তিনি। সূর্যে যে হাইড্রোজেন আছে সেটা সূর্যের আলো বিশ্লেষণের মাধ্যমে তিনিই জানিয়েছিলেন।

এক অ্যাংস্ট্রম হচ্ছে এক মিটারের দশ বিলিয়ন ভাগের এক ভাগ বা 10−10 মিটার (0.0000000001)।

এক অ্যাংস্ট্রম = ০.১ ন্যানো মিটার

অ্যাংস্ট্রমকে স্ক্যান্ডিনেভীয় বর্ণ Å এর মাধ্যমে প্রকাশ করা হয়।

অ্যাংস্ট্রম আন্তর্জাতিকভাবে স্বীকৃত একক হলেও এটি এককের আন্তর্জাতিক পদ্ধতি এসআই (SI) পদ্ধতির অন্তর্ভুক্ত নয়।

তথ্যসূত্র 

পদার্থবিজ্ঞান
একক
দৈর্ঘ্যের একক
প্রতিকণা

প্রতিকণা হলো এমন কণিকা যার ভর এবং স্পিন অন্য একটি কণিকার সমান, কিন্তু যার তাড়িৎ আধান, ব্যারিয়ন সংখ্যা, লেপটন সংখ্যা প্রভৃতি অন্য কণিকাটির সমমানের অথচ বিপরীতধর্মী। কিছু সম্পূর্ণ নিরপেক্ষ কণিকা যেমন- ফোটন ও π০ মেসন (এরা নিজেরাই নিজেদের প্রতিকণা) ব্যতীত অন্য সব কণিকারই একটি করে প্রতিকণা রয়েছে। প্রতিনিউট্রিনো হচ্ছে নিউট্রিনোর প্রতিকণা, প্রতিপ্রোটন হলো প্রোটনের প্রতিকণা, ইত্যাদি। মূলতঃ প্রতিপ্রোটন, প্রতিনিউট্রন এবং প্রতিইলেকট্রন বা পজিট্রন সমূহকে নিয়ে গঠিত হয় প্রতিপদার্থ।

তথ্যসূত্র 

পারমাণবিক পদার্থবিজ্ঞান
অতিপারমাণবিক কণা
কোয়ান্টাম ক্ষেত্র তত্ত্ব
কণা পদার্থবিজ্ঞান
তিন নেতার মাজার

তিন নেতার মাজার ঢাকা বিশ্ববিদ্যালয় এলাকায় দোয়েল চত্বর এর উত্তর পাশে অবস্থিত, বাংলার তিন বিখ্যাত রাজনৈতিক নেতা হোসেন শহীদ সোহ্‌রাওয়ার্দী, খাজা নাজিমুদ্দিন ও শেরেবাংলা এ.কে. ফজলুল হক এর কবরের উপর নির্মিত ঢাকার অন্যতম স্থাপত্য নিদর্শন। স্বাধীনতার পূর্ব সময়ে এই তিনজন নেতাই তৎকালীন অবিভক্ত বাংলার প্রধানমন্ত্রী হিসাবে নিযুক্ত ছিলেন।

ইতিহাস 
১৯৬৩ সালে স্থপতি মাসুদ আহমেদ এবং এস এ জহিরুদ্দিন প্রখ্যাত তিন নেতার স্মরণে এটি নির্মাণ করেন।

চিত্রশালা

আরও দেখুন
 চার নেতার মাজার

তথ্যসূত্র

বহিঃসংযোগ   

আবুল কাশেম ফজলুল হক
ঢাকার স্থাপত্য
ঢাকা জেলার দর্শনীয় স্থান
বাংলাদেশের সমাধিসৌধ
১৯৬৩-এ পূর্ব পাকিস্তানে প্রতিষ্ঠিত
হোসেন শহীদ সোহরাওয়ার্দীর স্মারক
ব্যারিয়ন

ব্যারিয়ন হলো সবল মিথষ্ক্রিয়াকারী মৌলিক কণিকাসমূহের একটি শ্রেণী। এরা হলো যৌগিক অতিপারমাণবিক কণিকা যা বিজোড় সংখ্যক যোজ্যতা কোয়ার্কের (অন্তত তিনটি) সমনন্বয়ে গঠিত। নিউট্রন, প্রোটন এবং হাইপেরন নামে পরিচিত অস্থিতিশীল হ্যাড্রন এই শ্রেনীর সদস্য। কোন ব্যাবস্থায় বিদ্যমান ব্যারিয়নের মোটসংখ্যা থেকে প্রতিব্যারিয়নের মোটসংখ্যা বাদ দিলে পাওয়া যায় ব্যারিয়ন সংখ্যা।

ব্যারিয়ন হলো হ্যাড্রনের উপ-শ্রেণি এবং সাম্প্রতিক তত্ত্বানুযায়ী ৩টি কোয়ার্ক দ্বারা গঠিত । বেরিয়ন কোয়ান্টাম সংখ্যাকে বেরিয়ন সংখা বা ভারিত্বের সংখ্যা বলে এবং যেকোন মিথস্ক্রিয়ায় সংরক্ষিত থাকে ।

তথ্যসূত্র

পদার্থবিজ্ঞান
ব্যারিয়ন
টেলুরিয়াম

টেলুরিয়াম(ইংরেজি:Tellurium, উচ্চারন: /tɨˈlʊəriəm/ tə-loor-ee-əm বা /tɛˈlʲʊəriəm/ te-loor-ee-əm) পর্যায় সারণীর ৫২ তম মৌলিক পদার্থ। এর রাসায়নিক সংকেত Te এবং পারমাণবিক সংখ্যা ৫২।

টেলুরিয়াম
মৌলিক পদার্থ
অপধাতুসমূহ
টিটিয়ুস-বোডে নীতি

টিটিয়ুস-বোডে নীতি সূর্য থেকে গ্রহগুলির দূরত্বের আসন্ন আপেক্ষিক মানসমূহের মধ্যে এক চমৎকার গাণিতিক সম্পর্ক প্রকাশ করে। ০, ১, ২, ৪, ৮, ১৬, ৩২, ৬৪, ... ... ইত্যাদি সংখ্যাগুলির প্রতিটিকে ৩ দিয়ে গুণ করে ৪ যোগ করে ১০ দিয়ে ভাগ করলে পাওয়া যায়: ০.৪, ০.৭, ১.০, ১.৬, ২.৮, ৫.২, ১০.০, ১৯.৬, ... ... । সূর্য থেকে পৃথিবীর দূরত্বকে একক ধরা হলে এই মানগুলি অন্যান্য গ্রহের দূরত্ব নির্দেশ করবে। সাধারণভাবে সূর্য থেকে দূরত্ব ; যেখানে শুক্র গ্রহের জন্য , পৃথিবীর জন্য  ইত্যাদি। মঙ্গল ও বৃহস্পতির মধ্যে ২.৮ দূরত্বে কোন গ্রহ খুঁজে পাওয়া যাচ্ছিল না, পরবর্তীতে সেখানে সিরেস(ceres) নামক গ্রহাণুটি আবিষ্কৃত হয়।

এই নীতিটি প্রথমে ইয়োহান টিটিয়ুস আবিষ্কার করেন এবং পরে ১৭৭২ সালে ইয়োহান এলার্ট বোডে একে জনপ্রিয় করে তোলেন।

১ k=৮ কে সামঞ্জস্যপূর্ণ করতে গ্রহাণুপুঞ্জকে একটি স্বতন্ত্র গ্রহ হিসাবে বিবেচনা করতে হয়। গ্রহাণুপুঞ্জ ছড়িয়ে-ছিটিয়ে থাকার কারণে সূর্য থেকে এর দূরত্বের জন্য যে মান(২.৭৭ মহাজাগতিক একক) গৃহীত হয়েছে তা আসলে পুঞ্জের অন্তর্গত সর্ববৃহৎ গ্রহাণু(সিরেসের) এর দূরত্ব।

পদার্থবিজ্ঞান
পদার্থবিজ্ঞানের অপ্রচলিত তত্ত্ব
গ্রহ
ইউরেনাস
জ্যোতির্বৈজ্ঞানিক অনুকল্প
ওনিয়ন রাউটিং

ওনিয়ন রাউটিং ব্যক্তিগত গোপনীয়তা রক্ষার্থে ব্যবহৃত এক প্রকারের ব্যবস্থা, যাতে তথ্যের গতিপথ এবং প্রেরক ও প্রাপকের পরিচয় গোপন রাখা সম্ভব হয়। মার্কিন ন্যাভাল রিসার্চ গবেষণাগারে সৃষ্টি করা এই পদ্ধতিতে কোন বার্তা প্রেরণের সময় সেটিকে বহুবার এনক্রিপ্ট করা হয়। যাত্রা পথে যতগুলি রাউটার বা নোড থাকবে, ধারাবাহিকভাবে তাদের প্রত্যেকের পাবলিক কী দ্বারা একবার করে এনক্রিপ্ট করা হয়। ফলে যাত্রাপথের প্রতিটি নোড বার্তার কেবল অংশবিশেষের অর্থ উদ্‌ঘাটন করতে পারে, এবং পথের পরবর্তী নোডের পরিচয় জানতে পারে। এই পদ্ধতিটিতে স্তরে স্তরে এনক্রিপশন ব্যবহৃত হয়, যা অনেকটা পিঁয়াজের কোয়ার মত, তাই ইংরেজি Onion হতে এর নামকরণ করা হয়েছে ওনিয়ন রাউটিং।

ওনিয়ন রাউটিং এর নীতি ব্যবহার করে তৈরি গোপনীয় যোগাযোগ ব্যবস্থার উদাহরণ হল টর।

কম্পিউটার নিরাপত্তা
বেনামী নেটওয়ার্ক
রাউটিং
১৯৯৮-এ কম্পিউটার সম্পর্কিত প্রবর্তন
নেটওয়ার্ক স্থাপত্য
বি এল ল্যাকারটি বস্তু

বি এল ল্যাকারটি বস্তু হলো কিছু কিছু ছায়াপথের কেন্দ্রে দৃষ্ট দুর্লভ ও বিচিত্র বস্তু। সক্রিয় ছায়াপথ কেন্দ্রীনের(active galactic nuclei) এটি একটি উল্লেখযোগ্য দৃষ্টান্ত। এরা আসলে উপবৃত্তাকার ছায়াপথ। এরা প্রচন্ড শক্তিশালী অবলোহিত রশ্মি, দৃশ্যমান আলো এবং রেডিও তরঙ্গ বিকিরণ করে। এদের বর্ণালীতে শোষণ রেখা অথবা নির্গমণ রেখার কোনটাই দেখা যায় না। এদের সংক্ষেপে 'ল্যাকারটিড' বলে।

তথ্যসূত্র 

পদার্থবিজ্ঞান
ডায়োফ্যান্টাইন সমীকরণ

ডায়োফ্যান্টাইন সমীকরণ () হল একধরনের অনির্দিষ্ট বহুপদী সমীকরণ যার চলরাশি কেবলমাত্র পূর্ণ সংখ্যা হতে পারে। ডায়োফ্যান্টাইন সমস্যায় সমীকরণের সংখ্যা অজানা চলকের চেয়ে কম থাকে। ডায়োফ্যান্টাইন শব্দটি প্রাচীন গ্রিক গণিতবিদ ডায়োফ্যান্টাস-এর নাম থেকে এসেছে। ডায়োফ্যান্টাস কর্তৃক সূচিত ডায়োফ্যান্টাইন সমস্যার গাণিতিক পর্যালোচনা এখন ডায়োফ্যান্টাইন বিশ্লেষণ নামে পরিচিত। রৈখিক ডায়োফ্যান্টাইন সমীকরণে, শূন্য অথবা এক মাত্রার দুইটি একপদীর সমষ্টি থাকে।

ডায়োফ্যান্টাইন সমীকরণের উদাহরণ

রৈখিক ডায়োফন্টাইন সমীকরণ 

সমীকরণ
ডায়োফ্যান্টাইন সমীকরণ
বোলট্জম্যান ধ্রুবক

বোলট্জমান ধ্রুবক পরিসাংখ্যিক বলবিজ্ঞানের একটি গুরুত্বপূর্ণ মৌলিক ধ্রুব সংখ্যা যা তাপমাত্রা এবং শক্তির এককের মধ্যে সংযোগ হিসেবে কাজ করে। অর্থাৎ এই ধ্রুবকটির মাধ্যমে শক্তিকে তাপমাত্রার এককে প্রকাশ করা যায়।  অথবা  দ্বারা ধ্রুবকটি প্রকাশ করা হয়। এর মান  জুল প্রতি কেলভিন বা  ইলেকট্রন ভোল্ট প্রতি কেলভিন। বিখ্যাত অস্ট্রীয় পদার্থবিজ্ঞানী লুডভিগ বোলট্জম্যানের নামানুসারে এর নামকরণ হয়েছে। সমীকরণের মাধ্যমে প্রকাশ করলে দাঁড়ায়:

যেখানে  গ্যাস ধ্রুবক এবং  আভোগাদ্রো সংখ্যা।

পার্টিশন অপেক্ষক, বসু-আইনস্টাইন, ফার্মি-ডিরাক অথবা ম্যাক্সওয়েল-বোলট্জমান বিন্যাসের ভিত্তিতে নির্ধারিত যে কোনো সম্পর্কের মধ্যে বোলট্জমান ধ্রুবকের উপস্থিতি লক্ষ্য করা যায়।

তাপ গতিবিদ্যায় প্রয়োগ

তথ্যসূত্র 

পদার্থবিজ্ঞান
লুডভিগ বোলৎসমান
পরিসংখ্যানিক বলবিজ্ঞান
তাপগতিবিজ্ঞান
জাতীয় স্বাধীনতা দিবসের তালিকা

স্বাধীনতা দিবস কোন জাতির স্বাধীনতার অর্জনের মূহুর্তকে স্মরণ করার জন্য, সাধারণত অন্য দেশ বা রাজ্য থেকে আলাদা হওয়ার পরে বাৎসরিকভাবে উৎযাপিত একটি দিন।

বিভিন্ন দেশের স্বাধীনতা দিবস 
বিশ্বের বিভিন্ন দেশের স্বাধীনতা দিবস এর একটি সংক্ষিপ্ত তালিকা:

রাষ্ট্রীয় ছুটির দিন
দেশের তালিকা
 
সার্বভৌমত্ব